# Wake in fright

Wake in fright (estrenada inicialment fora d'Austràlia amb el títol d'Outback) és una pel·lícula de 1971 dirigida per Ted Kotcheff, escrita per Evan Jones i protagonitzada per Gary Bond, Donald Pleasence, Chips Rafferty, Sylvia Kay i Jack Thompson. Basada en la novel·la homònima de Kenneth Cook de 1961, segueix un jove mestre d'escola que es deixa enduu per la degradació moral i física després de trobar-se encallat en una ciutat brutal i amenaçadora de l'interior d'Austràlia.
Rodada a Broken Hill i Sydney, Wake in fright va ser una coproducció internacional entre Austràlia, Anglaterra i els Estats Units d'Amèrica. Amb Walkabout, va ser una de les dues pel·lícules australianes nominades a la Palma d'Or al 24è Festival Internacional de Cinema de Canes. Tot i atreure crítiques favorables en aquell moment, la pel·lícula va ser un fracàs comercial a Austràlia, en part a causa de l'escàs màrqueting de United Artists, així com de la controvèrsia al voltant de la seva representació de la vida al rerepaís, inclosa una escena de caça en què cangurs de veritat són caçats brutalment.
A la dècada del 1990, Wake in fright havia adquirit la reputació de pel·lícula de culte com la «gran pel·lícula perduda australiana» perquè el seu negatiu original havia desaparegut, donant lloc a versions censurades de qualitat degradada que s'utilitzaven per a les poques emissions de televisió i presentacions en VHS. Després que la pel·lícula i els elements sonors originals fossin rescatats a Pittsburgh per l'editor Anthony Buckley el 2004, la pel·lícula va ser remasteritzada digitalment i reestrenada el 2009 al 62è Festival Internacional de Cinema de Canes, després de ser seleccionada per Martin Scorsese, i als cinemes australians amb un gran èxit, i es va publicar comercialment en DVD i Blu-ray aquell mateix any. Wake in fright es considera ara una pel·lícula fonamental tant de l'Australian New Wave com del moviment ozploitation, mereixent elogis de la crítica cinematogràfica contemporània tant per la direcció de Kotcheff com per les interpretacions.
Se'n va fer una nova versió en forma de minisèrie de dos capítols que es va emetre el 2017.

## Argument

John Grant és un jove mestre d'escola de classe mitjana que se sent descontent a causa de les oneroses condicions d'una obligació financera que va signar amb el govern a canvi de rebre educació universitària. El vincle l'ha obligat a acceptar una plaça de dos anys en una petita escola de Tiboonda, una localitat remota de l'àrid interior australià. A l'inici de les vacances de Nadal, John té previst viatjar a Sydney per a veure la seva xicota Robyn, però abans ha d'arribar en tren fins a la ciutat minera de Bundanyabba, sobrenomenada afectuosament «The Yabba» pels locals, per tal de agafar un vol amb destinació a Sydney.

## Producció

Un projecte d'adaptació cinematogràfica de la novel·la de 1961 de Kenneth Cook Wake in fright es va relacionar amb l'actor Dirk Bogarde i el director Joseph Losey ja el 1963. Més endavant, Morris West va adquirir els drets de la pel·lícula i va intentar, sense èxit, recaptar fons per a la seva producció. Els drets van ser finalment comprats per la companyia australiana NLT Productions i la firma estatunidenca Group W Films i el director canadenc Ted Kotcheff va ser contractat per a dirigir la pel·lícula.
Després de Wake in fright, Kotcheff va tenir una carrera d'èxit com a director. Les seves pel·lícules posteriors inclouen The Apprenticeship of Duddy Kravitz (1973), Fun with Dick and Jane (1977), Acorralat (1982) i Aquest mort està molt viu (1988). L'actor Michael York va declarar en una entrevista el 1980 que va rebutjar un paper a la pel·lícula perquè estava en desacord amb l'escena de caça dels cangurs.
El 2018, va sorgir una disputa sobre drets d'autor després que Debbie Limb afirmés que posseïa la meitat dels drets de la pel·lícula, ja que el seu pare, Bobby Limb, era copropietari de la productora de la pel·lícula NLT Productions. Tot i que no hi havia documentació existent d'un contracte legal, s'havia estipulat que els ingressos obtinguts amb la pel·lícula es destinarien a un fons fiduciari per a donar suport a la indústria cinematogràfica australiana.
Quan la pel·lícula va ser reestrenada a Austràlia el 25 de juny de 2009, va recaptar 62.393 $ el cap de setmana d'estrena i, finalment, va guanyar 321.323 $. La pel·lícula va recaptar 50.394 dòlars durant una reestrena el 2012 als Estats Units.

## Crítica

El 2009 a Canes, Martin Scorsese va afirmar que «Wake in fright és una pel·lícula profundament inquietant. La vaig veure quan es va estrenar a Canes el 1971 i em va deixar bocabadat. Visualment, dramàticament, atmosfèricament i psicològica, és preciosa, calibrada i t'entra tota a la vegada, juntament amb el protagonista interpretat per Gary Bond. Estic emocionat pel fet que Wake in fright s'hagi conservat i restaurat i que finalment tingui la projecció que es mereix».
Roger Ebert va visionar-ne la reestrena i va afirmar que «és poderosa, realment impactant i força sorprenent. Es presenta com una "pel·lícula de terror" i conté una gran quantitat d'horror, però tot l'horror és humà i brutalment realista». El crític cinematogràfic Rex Reed, un dels primers defensors de Wake in fright, va elogiar la restauració de la pel·lícula com «la millor notícia cinematogràfica de l'any», i va afirmar que «pot ser la millor pel·lícula australiana de la història». Segons el músic i guionista australià Nick Cave, és «la millor i més terrorífica pel·lícula sobre Austràlia que existeix».

## Controvèrsia

A més de l'atmosfera de realisme sòrdid de la pel·lícula, l'escena de caça de cangurs conté imatges explícites. Una exempció de responsabilitat al final de la pel·lícula declara:
| « | Nota dels productors: Les escenes de caça representades en aquesta pel·lícula van ser preses durant una caça de cangurs real per caçadors professionals amb llicència. Per aquest motiu i perquè la supervivència del cangur australià està seriosament amenaçada, aquestes escenes es van mostrar sense tallar després de consultar amb les principals organitzacions de benestar animal d'Austràlia i el Regne Unit. | » |
| — Citat dels crèdits de la pel·lícula. |||
La caça va durar unes quantes hores i va anar desgastant l'equip tècnic. Segons el director de fotografia Brian West, «els caçadors anaven massa beguts i s'estava convertint en una orgia de matar, i nosaltres n'estàvem farts». Els cangurs saltaven impotents amb ferides per armes de foc i arrossegant els budells. El productor George Willoughby es va desmaiar després de veure un cangur «brutalment ferit», i l'equip de filmació va orquestrar un sabotatge en forma d'apagada elèctrica per a posar fi a la cacera. Ted Kotcheff, vegetarià, ha defensat l'ús de les imatges de caça a la pel·lícula.

## Referències

* ↑ «Wake in Fright (1971)» (en anglès). BFI. Arxivat de l'original el 11 August 2016. [Consulta: 20 maig 2021].
* ↑ «Wake in Fright (1971) - Overview». AllMovie. [Consulta: 29 setembre 2020].
* 1 2 3 «AFI Catalog - Outback». American Film Institute. [Consulta: 29 setembre 2020].
* ↑ «Festival de Cannes: Wake in Fright». festival-cannes.com. [Consulta: 13 abril 2009].
* ↑ "Wake in Fright interview", At the Movies.
* ↑ «Wake in Fright: Recovery and restoration». National Film & Sound Library Australia. [Consulta: 26 setembre 2013].
* ↑ «Past Screenings: Friday, June 27, 2008». Mary Pickford Theater. Library of Congress. Arxivat de l'original el 29 July 2014. [Consulta: 27 December 2014].
* ↑ «Australian National Film & Sound Archive Annual Report 2008-09». National Film & Sound Archive Australia. [Consulta: 8 gener 2012].
* ↑ «Wake in Fright (aka Outback)». Arxivat de l'original el 2 February 2011.
* ↑ Baillie, Rebecca. «'Wake in Fright' restored for re-release». The 7:30 Report. Australian Broadcasting Corporation, 22-04-2009. Arxivat de l'original el 26 April 2009. [Consulta: 22 abril 2009].
* ↑ Rapold, Nicolas (4 October 2012).
* ↑ Buckmaster, Luke. «The 17 greatest Ozploitation movies – sorted». The Guardian, February 14, 2022. [Consulta: March 20, 2012].
* ↑ «Wake in Fright Movie Reviews». Rotten Tomatoes. [Consulta: December 23, 2012].
* ↑ Idato, Michael. «Wake in Fright joins TV's new wave of literary adaptations and film reboots» (en anglès), 08-09-2016. [Consulta: 15 febrer 2024].
* ↑ Calvo, Raúl. «Despertar en el infierno (Wake in Fright)», 01-09-2014. [Consulta: 15 febrer 2024].
* ↑ Godfrey, Nicholas Screen Education, 85, 01-04-2017, pàg. 116.
* ↑ Byrnes, Paul. «Wake In Fright». Sydney Morning Herald, 30-06-2009. [Consulta: 29 setembre 2020].
* ↑ «Ted Kotcheff Filmography». AllMovie. [Consulta: 29 setembre 2020].
* ↑ Sue Williams. «Wake in Fright still a nightmare for showbiz legend's heir». Sydney Morning Herald.
* ↑ Buckmaster, Luke. «Big box office for Wake in Fright». Crikey, 03-07-2009. Arxivat de l'original el 6 d’abril 2020. [Consulta: 3 December 2020].
* ↑ Scott, Matthew «Film (1971)». , 12 December 2009.
* ↑ Burton, Al. «Wake in Fright». WorldCinemaGuide.com, 25 December 2014. Arxivat de l'original el 5 November 2016.
* ↑ Hanson, Gillian The Monthly Film Bulletin, 38, 455, December 1971, pàg. 244.
* ↑ McCasker, Toby. «Top 10: Weirdest Aussie Movies > No.4 Wake In Fright, 1971l». AskMen.com, n.d.. Arxivat de l'original el 2 October 2011.
* ↑ Peary, Danny. «Danny Peary: Ted Kotcheff on Wake in Fright», 05-10-2012. [Consulta: 15 febrer 2024].
* ↑ Ebert, Roger «Wake in Fright». movie reviews. Chicago Sun-Times, 31-10-2012.
* ↑ Groves, Don «Wake in Fright (review)». SBS. Arxivat 11 de març 2010 a Wayback Machine.
* ↑ «A Beautiful Nightmare: Infamous for Its Brutally Honest Take on the Austrailian Outback, Restored Kotcheff Classic Shakes Us Awake» (en anglès americà), 02-10-2012. [Consulta: 15 febrer 2024].
* ↑ Cave, Nick. "Wake in Fright (brand-new 35mm print!)" Arxivat 2015-04-02 a Wayback Machine., The Cinefamily. Retrieved 7 May 2013.
* ↑ «Wake in Fright - BBFC Insight». British Board of Film Classification, 28-01-2014. [Consulta: 28 December 2014].
* ↑ Galvin, Peter (22 March 2010).
* ↑ Skinner, Craig. «Ted Kotcheff discusses Wake in Fright, kangaroo slaughter and existentialism». Film Divider, 24-03-2014. Arxivat de l'original el 27 December 2014. [Consulta: 27 December 2014].
* ↑ Kotcheff, Ted. «Wake in Fright - Director's Statement». Gene Siskel Film Center, 12-08-2012. Arxivat de l'original el 21 December 2014. [Consulta: 21 December 2014].

## Bibliografia

* Adams, B & Shirley, G. (1983) Australian Cinema: The First Eighty Years, Angus and Robertson, ISBN 0-312-06126-9
* Buckley, Anthony (2009) Behind a Velvet Light Trap: A Filmmaker's Journey from Cinesound to Cannes. Prahran: Hardie Grant Books. ISBN 978-1-74066-7906
* Caterson, S., (2006) "The Best Australian Film You've Never Seen", Quadrant, pp. 86–88, Jan–Feb 2006.
* Greenwood, P. (2006). Wake in Fright Arxivat 2019-03-16 a Wayback Machine.. Perth: Murdoch University. Accessed 15 January 2007.
* Kaufman, Tina (2010) Wake in Fright: Australian Screen Classics. Sydney: Currency Press. ISBN 978-0-86819-864-4
* McFarlane, B. (1999) The Oxford Companion to Australian Film, Melbourne: Oxford University Press, Melbourne. ISBN 978-0-19-553797-0
* Maddox, G. (2004) "Treasure, not trash: classic found in US", The Sydney Morning Herald, p 13, 16 October 2004.
* Maltin, L. (2006) Leonard Maltin's 2006 Movie Guide, Signet, ISBN 0-451-21609-1.
* Pike, A. & Cooper, R. (1998) Australian Film 1900–1977, Oxford University Press, Melbourne. ISBN 0-19-550784-3
* Williamson, G. (2006) "The Forum", The Australian, p. 5, 30 December 2006.
* Zion, L. (2006) "DVD Letterbox", The Australian, p. 25, 29 July 2006.
* Hoey. Gregory [2012] "Wake in Fright:by an elephant in the room" a book of personal memoirs.